# Pagrindinis puslapis

|  |  |
| --- | --- |
| Sveiki atvykę į Vikipediją
Laisvąją enciklopediją, kurią kurti gali kiekvienas. |
Lietuviškojoje Vikipedijoje:
**225 971** straipsnis* Vikipedijos vedlys
* Pagalba
* DUK
* Bendruomenės portalas
* Klausk
* Taisyklės ir susitarimai
* Paveikslėlių naudojimas
 |

|  |  |  |  |
| --- | --- | --- | --- |
|
Apie Vikipediją
**Vikipedija** yra universali, daugiakalbė interneto enciklopedija, kaip bendruomeninis projektas, pagal *viki* technologiją ir pamatinius principus kuriama daugybės savanorių bei išlaikoma iš paaukotų lėšų.

Vikipedijos tikslas – pateikti laisvą, nešališką ir patikrinamą turinį, kurį be jokių apribojimų gimtąja kalba galėtų skaityti visi žmonės. Rašyti, pildyti, tobulinti straipsnius taip pat gali visi, jei laikomasi bendrų, visiems dalyviams galiojančių taisyklių ir susitarimų. Vikipedija nuolat kuriama, taisoma, tobulinama bei redaguojama, tad nėra jokių garantijų, kad enciklopedijoje pateikiama informacija yra teisinga. Nauji dalyviai yra kviečiami apsilankyti pagalbos puslapiuose ir bendruomenės portale.

Vikipedija vadinama „laisvąja enciklopedija“, nes visas jos turinys pateikiamas pagal GFDL ir CC-BY-SA licencijas, kurios leidžia enciklopedijos turinį naudoti, keisti ir platinti tiek nemokamai, tiek ir mokamai, jei laikomasi naudojimo sąlygų. |
Rinktinė iliustracija

|  |
| --- |
|  |
| Griuvėsiai buvusioje karinėje bazėje, Gardenė,  Latvija |

**Projekto puslapis** • Keisti |

|  |  |
| --- | --- |
|
Savaitės straipsnis
**Vienerių rūmų parlamentas** – įstatymų leidžiamosios valdžios organizavimo forma, kai parlamentą sudaro vieneri rūmai, priimantys įstatymus ir veikiantys kaip vienas organas.

Vienerių rūmų parlamentai sudaro beveik 60 % nacionalinių parlamentų pasaulyje. Kai kuriose valstybėse, pavyzdžiui, Naujojoje Zelandijoje ir Danijoje, tokia sistema susiformavo panaikinus vienerius iš dvejų parlamento rūmų, o kitose, pavyzdžiui, Švedijoje, sujungus abejus rūmus į vienerius. Kai kuriose valstybėse antrųjų rūmų niekada nebuvo.
Pagrindinis vienerių rūmų sistemos privalumas – paprastesnis ir spartesnis įstatymų leidybos procesas, nes nekyla nesutarimų tarp parlamento rūmų. Šalininkai taip pat pabrėžia mažesnes administravimo išlaidas, kadangi reikia išlaikyti mažiau institucijų. Be to, vienerių rūmų parlamentai neretai laikomi demokratiškesniais ir veiksmingesniais.
Dvejų rūmų sistemos šalininkai teigia, kad antrieji rūmai padeda riboti daugumos galią ir užtikrina papildomą teisėkūros kontrolę. Kita vertus, kritikai pažymi, kad šią funkciją gali atlikti ir kitos institucijos, pavyzdžiui, teismai ar konstitucinės priežiūros mechanizmai.
**Daugiau...Pavyzdiniai straipsniai** • **Verta paskaityti** • Keisti • Rinkti straipsnį  | birželio 11 d. įvykiai
**Lietuvoje 1524 − Žygimanto Senojo rašte pirmą kartą paminėtas Šiaulių miestas, tuo raštu padovanotas Vilniaus vyskupui – Jonui iš Lietuvos kunigaikščių.
* 1942 − Vašingtone prasidėjusiose derybose su JAV vadovais Viačeslavas Molotovas nesėkmingai stengėsi išgauti Lietuvos, Latvijos ir Estijos aneksijos pripažinimą.
* 2015 − Kauno arkivyskupu tapo Lionginas Virbalas, pakeitęs Sigitą Tamkevičių.

**Pasaulyje 1798 − Napoleono vadovaujamos Prancūzijos pajėgos per Egipto kampaniją užėmė Maltą.
* 1898 − Čingų dinastijos imperatoriaus Guangsu valdomoje Kinijos imperijoje prasidėjo Šimto dienų reformos.
* 1901 − Naujoji Zelandija aneksavo Kuko salas.
* 1937 − per Didįjį valymą buvo nuteistas ir sušaudytas maršalas Michailas Tuchačevskis su keliais kitais kariškiais.
* 1988 − pirmąkart paminėta GNU bendroji viešoji licencija (GPL). Keisti
 |

|  |  |
| --- | --- |
|
Savaitės iniciatyva
**Vestgotų karalystė** (lot. *Regnum Visigothorum*, got. Gutþiuda Þiudinassus) – ankstyvaisiais viduramžiais Vakarų Europoje egzistavusi valstybė, kurią sukūrė germanų tauta vestgotai. Ji egzistavo 418–720 m. dabartinės Ispanijos, Portugalijos ir pietų Prancūzijos (Oksitanijos) teritorijose.

Karalystė apie 476 m.
Vestgotai buvo viena germanų genčių, užplūdusių Vakarų Romos imperiją po vandalų ir svebų antpuolio. Jie jau buvo priėmę krikščionybę, tačiau išpažino arijonizmą. 410 m. jie užėmė Romą ir pagrobė imperatoriaus seserį Galą Placidiją. Vadovaujami Ataulfo, jie siaubė imperijos teritorijas Pirėnų pusiasalyje ir Akvitanijoje. Kada Ataulfas vedė Galą, imperatorius Honorijus pavedė jam ginti Romos imperijos teritorijas nuo kitų germanų genčių, o 418 m. atidavė valdyti jiems žemes Akvitanijoje, Garonos slėnyje.
Įsitvirtinę Tolose, vestgotai ėmė plėsti savo karalystės teritorijas imperijos sąskaita. Tiesa, jie ir toliau tęsė veiklą kaip romėnų sąjungininkai: 451 m. Teodorikas I padėjo romėnams sustabdyti hunų antplūdį, o Teodorikas II 456 m. nusiaubė pagrindinę jėgą romėnų Ispanijoje – svebus.
Savo karalystę vestgotai pradėjo konsoliduoti valdant Eurikui (466–84). Užkariavimų metu jis iš Romos paveržė didžiąją dalį Akvitanijos ir beveik visą Ispaniją, palikdamas svebams tik šiaurės vakarinį pusiasalio kampą. Romos imperijai galutinai žlugus 486 m., vestgotai išlaikė šias valdas. Kadangi jų sostinė buvo Tulūza, neretai karalystė įvardijama kaip **Tulūzos karalystė** (lot. *regnum Tolosanum*).

Šios savaitės iniciatyva yra **Gotai**.
**Projekto puslapis** • Keisti |
Naujienos

* Birželio 10 d. mirė Lietuvos krepšinio treneris Vladas Garastas.
* Birželio 8 d. Armėnijos parlamento rinkimus laimėjo premjero N. Pašiniano vadovaujama „Pilietinio susitarimo“ partija.
* Birželio 7 d. Vokietijos atstovas Aleksandras Zverevas laimėjo „Roland Garros“ vyrų teniso turnyro finalą, iškovodamas pirmąjį karjeroje „Didžiojo kirčio“ turnyro titulą.
* Birželio 6 d. „Roland Garros“ teniso pirmenybių moterų vienetų varžybas laimėjo rusė Mira Andrejeva.
* Birželio 6 d. Lietuvos socialdemokratų partija nutarė nutraukti valdančiąją koaliciją su „Nemuno aušra“.
* Birželio 5 d. Visoje Jamaikos saloje neliko elektros.
* Birželio 2 d. Ventės rage sugauta nauja paukščių rūšis – plačiauodegė četija.
* Birželio 1 d. Iranas pranešė stabdantis derybas su JAV ir visiškai blokuosiantis Hormūzo sąsiaurį.
* Gegužės 30 d. UEFA Čempionų lygos finalą laimėjo Paryžiaus „Saint-Germain“ ekipa.
* Gegužės 28 d. Mirė Seimo narys, olimpietis Jevgenijus Šuklinas.

**Projekto puslapis** • Metų įvykiai • Sporto naujienos • Keisti  |

|  |
| --- |
| Kiti projektai |
|

|  |
| --- |
|  |
|  | **VikižodynasLaisvasis žodynas* |  | **VikicitatosAforizmai, sentencijos* |  | **VikinaujienosNaujausios žinios, aktualijos* |  | **Vikiteka (*Wikimedia Commons*)Mediateka* |
|  | **VikišaltiniaiĮvairūs tekstai* |  | **VikiknygosVadovėliai, knygos* |  | **Vikirūšys (*wikispecies*)Rūšių katalogas* |  | **MetavikiVikimedijos projektų koordinavimas* |
|  | **VikiduomenysŽinių bazė* |  | **VikiversitetasMokomoji medžiaga* |  | **VikikelionėsKelionių vadovas* |  | **MediaWikiViki programinė įranga* |

 |